ભારતની જ માઈક્રોમેક્સ, લાવા, ઈન્ટેક્સ, કાર્બન જેવી કેટલીક કંપનીઓ બજેટ સ્માર્ટફોનમાં પોતાનો વ્યાપ વધારી રહી છે તો ચાઈનીઝ કંપનીઓનું ભારતમાં ધામા નાખવાનું મુખ્ય કારણ એ છે કે ચીનનું સ્માર્ટફોન બજાર હવે ઉભરાઈ ગયું છે. ચીનમાં લગભગ ૯૫ ટકા લોકો સ્માર્ટફોન ધરાવે છે, જ્યારે ભારતમાં હાલ ત્રીસેક ટકા લોકો જ સ્માર્ટફોન ધરાવે છે. સવા અબજની વસતીનો ૭૦ ટકા ભાગ જ્યારે સ્માર્ટફોન ન ધરાવતો હોય ત્યારે તેવા બજારને સર કરવાનો મોકો વિદેશી કંપનીઓ સારી રીતે જાણી ગઈ છે.